stanford-oval/wikipedia huggingface dataset:
Primetime Emmy 2017
Voittajat ja ehdokkaat > Käsikirjoitus

| Paras käsikirjoitus draamasarjassa | Paras käsikirjoitus komediasarjassa |
| --- | --- |
 Bruce Miller – ”Offred” – The Handmaid’s Tale – Orjattaresi (Hulu) Joel Fields, Joe Weisberg – ”The Soviet Division” – Americans (FX)  Gordon Smith – ”Chicanery” – Better Call Saul (AMC)  Peter Morgan – ”Assassins” – The Crown (Netflix)  Dufferin veljekset – ”Chapter One: The Vanishing of Will Byers” – Stranger Things (Netflix)  Lisa Joy, Jonathan Nolan – ”The Bicameral Mind” – Westworld (HBO):   Aziz Ansari, Lena Waithe – ”Thanksgiving” – Master of None (Netflix) Donald Glover – ”B.A.N.” – Atlanta (FX)  Stephen Glover – ”Streets on Lock” – Atlanta (FX)  Billy Kimball – ”Georgia” – Rouva varapresidentti (HBO)  David Mandel – ”Groundbreaking” – Rouva varapresidentti (HBO)  Alec Berg –  ”Success Failure” – Silicon Valley (HBO)
Voittajat ja ehdokkaat > Ohjaus

| Paras ohjaus draamasarjassa | Paras ohjaus komediasarjassa |
| --- | --- |
 Reed Morano – ”Offred” – The Handmaid’s Tale – Orjattaresi (Hulu) Vince Gilligan – ”Witness” – Better Call Saul (AMC)  Stephen Daldry – ”Hyde Park Corner” – The Crown (Netflix)  Kate Dennis – ”The Bridge” – The Handmaid’s Tale – Orjattaresi (Hulu)  Lesli Linka Glatter – ”America First” – Isänmaan puolesta (Showtime)  Dufferin veljekset – ”Chapter One: The Vanishing of Will Byers” – Stranger Things (Netflix)  Jonathan Nolan – ”The Bicameral Mind” – Westworld (HBO):  Donald Glover – ”B.A.N.” – Atlanta (FX) Morgan Sackett – ”Blurb” – Rouva varapresidentti (HBO)  Dave Mandel – ”Groundbreaking” – Rouva varapresidentti (HBO)  Dale Stern – ”Justice” – Rouva varapresidentti (HBO)  Jamie Babbit –  ”Intellectual Property” – Silicon Valley (HBO)  Mike Judge –  ”Server Error” – Silicon Valley (HBO)
Orbital (vuoden 1993 albumi)

| Orbital Orbital |
| --- | --- | --- |

Studioalbumin tiedot
 Äänitetty : 1992–1993
 Julkaistu: 24. maaliskuuta 1993
 Formaatti: LP, digitaalinen, CD
 Tuottaja(t): Orbital
 Tyylilaji: elektroninen musiikki, techno
 Kesto: 65.44
 Levy-yhtiö: FFRR, Internal
Orbitalin muut julkaisut
| Orbital 1991 | Orbital 1993 | Snivilisation 1994 |
Singlet albumilta Orbital
 ”Halcyon” Julkaistu: syyskuu 1992  ”Lush” Julkaistu: elokuu 1993
Orbital (tunnetaan myös nimillä Orbital 2 ja Brown Album) on brittiläisen elektronista musiikkia tuottavan duo Orbitalin toinen studioalbumi, jonka julkaisi FFRR Records 24. toukokuuta 1993. Albumilta julkaistiin kaksi singleä; "Lush" ja "Halcyon". Molemmat kappaleet esiintyivät Mortal Kombat -elokuvan soundtrackissä.
Albumi sai julkaisuaikanaan paljon positiivista palautetta faneilta ja kriitikoilta. Albumi mainitaan Robert Dimeryn 1001 albumia jotka jokaisen on kuultava edes kerran eläessään -kirjassa.
Kappaleet

Time Becomes – 1.43
Planet of the Shapes – 9.36
Lush 3-1 – 5.00
nimi – m.0s
Impact (The Earth is Burning) – 10.27
Remind – 7.57
Walk Now... – 6.48
Monday – 7.05
Halcyon + On + On – 9.28
Input Out – 2.11
Red Rocha

Ephraim J. ”Red” Rocha (18. syyskuuta 1923 – 13. helmikuuta 2010) oli yhdysvaltalainen koripalloilija. Hän oli ennen ammattilaisuraansa Oregon State Universityssa.
Hilossa, Havaijilla syntynyt Rocha sai NBA-varauksensa vuonna 1947; hänen joukkueitaan olivat muiden muassa Baltimore Bullets ja Syracuse Nationals. Hän oli voittamassa Nationalsissa NBA:n mestaruutta kaudella 1954–1955.
Rocha oli kahdesti pelaajana tähdistöottelussa. Hän vetäytyi peliuraltaan vuonna 1957, mutta jatkoi uraansa valmennustöissä Detroit Pistonsissa ja Havaijin yliopistolla.
Puristinosa

Puristinosa on paperikoneen keskimmäinen osa viiraosan ja kuivatusosan välissä. Puristinosalla viiraosalla muodostuneen, noin 80 % vettä sisältävän paperi-, kartonki- tai selluloosaradan kuiva-ainepitoisuutta lisätään puristamalla vettä pois noin 55 %:iin. Mitä enemmän ratana telojen välissä kulkevaa paperirataa saadaan kuivatetuksi mankelointia muistuttavalla puristamisella, sitä vähemmän tarvitaan energiaa kuivatusosalla paperin halutun kuiva-ainepitoisuuden saavuttamiseksi rullaimella.
Puristinteloja on erilaisia. Niiden pinta voi olla sileä, uurrettu tai rei’itetty. Uurrettua telaa sanotaan ventatelaksi, kun taas rei’itettyä imutelaksi johtuen siitä, että imutelan sisällä olevan alipaineen avulla, paperiradassa oleva vesi siirtyy telan kuoressa oleviin reikiin ja kuoren pyörähdettyä imukammion kohdalta pois vesi poistuu rei’istä keskipakovoiman avulla. Myös telojen pinta voi olla kova terästela, pehmeämpi polyuretaanipintainen tela tai vielä pehmeämpi kumipintainen tela. Päällystettyjen telojen pintojen keskenkin on eri kovuuksia. Telan kovuus vaikuttaa puristuksen muotoon. Pehmeäpinteisen telan puristus on paineprofiililtaan vähemmän terävä kuin kovapintaisen telan.
Myös telojen koko vaihtelee. Erittäin suurta telaa kutsutaan isotelaksi. Sen tarkoituksena on aikaansaada mahdollisimman suuri viivapaine.
Teloja on uusissa koneissa korvattu kenkäpuristimilla, jotka mahdollistavat pitkään jatkuvan ja voimakkaan puristuksen, jolloin paperi puristuu kuivemmaksi kuin perinteisillä puristinosilla.
Ensimmäisissä paperikoneissa kahden telan muodostamat puristimet olivat mankelin tapaan peräkkäin. Myöhemmin keksittiin keskitela, missä yhtä keskitelaa vasten oli kaksi muuta telaa, minkä ansioista saatiin lyhyellä paperiradan matkalla kaksi puristinta aikaiseksi kolmella puristustelalla.
Koska puristinhuopa kudotaan päättymättömäksi, edellyttää puristinhuovan vaihtaminen sitä, että sela saadaan kehikkonsa toiselta puolelta auki. Paperikoneessa käyttöpuoli (englanniksi drive side, DS)) on se, missä ovat paperikonetta pyörittävä voimansiirto, kun taas ylläpitotehtäviä suoritetaan toiselta puolelta, jonka nimi on hoitopuoli (englanniksi tending side, TS).
Erilaisia puristinratkaisuja > Metso Paperin puristinratkaisuja (Sympress™)

SymPress I, Valmet Paperikoneet
SymPress II, Valmet Paperikoneet
SymPress B, kolme telapuristinta ja kenkäpuristin, 1 600 m/min puuvapaille papereille, 1 900 m/min puupitoisille papereille, laadut: LWC, SC, newsprint, Coated WF, Uncoated WF, Containerboard Metso Paper
Erilaisia puristinratkaisuja > Voith Paperin puristinratkaisuja > Kenkäpuristimet

Suljettujen kenkäpuristimien ensiesittely tapahtui 1984. Vuoteen 2004 mennessä on myyty 400 kenkäpuristinta, joista Voith on toimittanut 280.
NipcoFlex™ Shoe press , 400:s NipcoFlex -kenkäpuristin myytiin Tamil Nadu Newsprint and Paper:lle 2008.
TissueFlex
Red River Valley (kappale)

Red River Valley on yhdysvaltalainen kansansävelmä ja cowboylaulu. Sen arvellaan olevan peräisin 1870-luvulta. Laulu tunnetaan useilla eri nimillä. Sen sanoituksesta on olemassa myös useita toisistaan hieman poikkeavia versioita.
Laulun kertosäe on:
Carl T. Sprague levytti laulun ensimmäisen kerran nimellä "Cowboy Love Song" vuonna 1925. Jules Verne Allen puolestaan 1929 nimellä "Cowboy's Love Song". Allenin versio oli suurempi menestys.
Vuosien varrella "Red River Valley" on levytetty monta kertaa. Esimerkiksi Woody Guthrie, Pete Seeger, Roy Rogers, Sons of the Pioneers ja Bill Haley ovat tehneet laulusta omat versionsa.
"Jarama Valley" on Espanjan sisällissodasta kertova laulu, jonka melodia on lainattu "Red River Valleysta". Sen on levyttänyt Woody Guthrie.
Vuonna 1959 Johnny and the Hurricanes levytti rock and roll-instrumentaaliversion laulusta nimellä "Red River Rock". Levy nousi listakärkeen sekä Yhdysvalloissa (#5) että Britanniassa (#3). 1970-luvulla Hurriganes teki oman versionsa "Red River Rockista".
1960-luvulla "Red River Valleyn" melodiaan tehtiin ruotsinkieliset sanat, joissa laulun tapahtumat siirrettiin Lappiin. Ruotsalaisen version nimi on "Vid foten av fjället", ja sen lauloi levylle Sven-Gösta Jonsson. Jonssonin hittikappale käännettiin myös suomeksi: Matti Heinivahon levyttämä "Tunturin juurella" on tarinaltaan suora käännös ruotsinkielisestä laulusta.
Rakennuspeltiseppä

Rakennuspeltiseppä on metallialan ammatti, jonka tehtäviä ovat rakennuksien peltityöt. Näihin töihin kuuluvat muun muassa profiiliseinien päällystäminen, ikkunalistojen teko sekä peltikattojen asennus.
Rakennuspeltisepän tärkeimmät työkalut ovat peltisakset, peltisepän vasara, listapihdit sekä erilaiset akkupora- ja sähkökoneet kuten kanttauskone, särmäyspuristin, kaareistuskone ja leikkurit.
Työtavat ja -paikat vaihtelevat huomattavasti eri rakennuksilla. Peltitöiden ohella työmailla voi olla kittaamista ja joskus jopa hitsausta. Hitsaus tosin edellyttää työntekijältä täysi-ikäisyyttä ja voimassa olevaa tulityökorttia sekä työmaakohtaista lupaa hitsata.
Suurin osa ammattiliittoon kuuluvista rakennuspeltisepistä kuuluu SAK:n alaiseen  Metallityöväen liittoon.
Ribonukleaasi P

RNaasi P, johon on liittynyt siirtäjä-RNA (vihreä)
RNaasi P eli  Ribonukleaasi P on entsyymi, joka koostuu useiden proteiinien lisäksi myös RNA-molekyylistä ja tähän perustuu myös sen kyky toimia katalyyttisesti . Sen tehtävänä on hajottaa käytettyä tai tarpeetonta RNA:ta . Bakteerien, arkkien ja aitotumaisten RNaasi P-entsyymit eroavat toisistaan jonkin verran. Sidney Altman sai Nobelin kemianpalkinnon työstään RNaasi P:n tutkimisessa.
Koko ja toimintaolosuhteet

RNaasi P on kooltaan 45–580 kDa. Useat metalli-ionit toimivat entsyymin tehokkuuden lisääjinä riittävän pieninä pitoisuuksina, mutta suurissa määrissä ne ovat inhibiittoreita. Parhaiten RNaasi P toimii 25–75 °C ja pH:n ollessa 5,5–8 .
Radiophobia

| Radiophobia Cytotoxin |
| --- | --- | --- |

Studioalbumin tiedot
 Julkaistu: 6. marraskuuta 2012
 Tyylilaji: brutaali death metal tekninen death metal
 Kesto: 37.42
 Levy-yhtiö: Unique Leader Records
Cytotoxinin muut julkaisut
| Plutonium Heaven 2011 | Radiophobia 2012 | Gammageddon 2017 |
Radiophobia on saksalaiset brutaalin death metalin yhtyeen Cytotoxinin toinen studioalbumi. Se julkaistiin vuonna 2012 levymerkillä Unique Leader Records.
Albumin kansitaiteen on toteuttanut suomalainen Prestige-yhtyeessä vaikuttanut Jan "Örkki" Yrlund.
Kappaleet

Survival Matrix – 2.58
Ionosphere – 2.48
Frontier of Perception – 5.03
Radiophobia – 3.49
Dead Zone Walkthrough – 3.00
The Red Forest – 3.19
Heirs of Downfall – 4.38
Fallout Progeny – 4.14
Abysm Nucleus – 5.36
Prypjat – 2.17 (instrumentaali)
Kokoonpano

Grimo – laulu
Fonzo – kitara
V.T. – bassokitara
Ollie – rummut
Kristian "Kohle" Kohlmannslehner – äänittäjä, miksaaja, masteroija
Jan "Örkki" Yrlund – kansitaide
Aiheesta muualla

Radiophobia Discogsissa. (englanniksi)
Albumi Radiophobia Encyclopaedia Metallum -sivustolla (englanniksi)
Ribonukleaasi A

RNaasi A eli ribonukleaasi A  eli ribonukleaasi I on entsyymi, joka hajottaa yksijuosteista RNA:ta hydrolysoimalla sitä . Lisäksi entsyymillä on syöpää torjuvia vaikutuksia.
Ominaisuudet

Kooltaan RNaasi A on suhteellisen pienikokoinen entsyymi noin 13,7–27,2 kDa. Parhaiten entsyymi toimii pH:n ollessa 3–7. Ihmisellä Na+-ionit lisävät entsyymin aktiivisuutta pieninä pitoisuuksina. RNaasi A:n inhibiittoreita ovat muun muassa ACE-estäjät, kuparisulfaatti, rautasulfaatti sekä härällä B12-vitamiini .
Puristussuhde

Puristussuhde on polttomoottorin puristustilavuuden ja iskutilavuuden summan suhde puristustilavuuteen. Puristussuhde siis kertoo, kuinka paljon polttoaine-ilmaseos puristuu ennen syttymistään.
Yksi merkittävä asia polttomoottorin toiminnalle on puristussuhde. Puristussuhde tarkoittaa sitä, kuinka pieneen tilaan polttoaineseos puristetaan puristustahdin aikana. Tavallisesti vapaastihengittävän (eli ahtamattoman) moottorin puristussuhde on välillä 9:1 - 10:1. Esimerkiksi jos suhde on 10:1, puristetaan seos sylinterissä; puristustahdissa tilavuudeltaan yhteen kymmenesosaan vapaasta tilavuudestaan. Puristussuhde on sikäli merkityksellinen koska se vaikuttaa suoraan moottorin termiseen hyötysuhteeseen, eli siihen paljonko polttoaineesta saadaan energiaa sen palaessa. Mitä korkeampi puristussuhde, sitä parempi hyötysuhde. Puristussuhdetta ei kuitenkaan voi rajattomasti nostaa polttoaineen huonon puristuskestävyyden takia. Kun polttoaineseos puristetaan kasaan kuumenee se huomattavasti, mitä korkeampi puristussuhde, sitä enemmän seos kuumenee. Polttoaineella on vain rajallinen puristuskestävyys, ja kun tuo raja saavutetaan tapahtuu itsesytytys, eli polttoaine syttyy palamaan itsekseen josta seuraa nopea liekkirintama joka vielä törmää sytytystulpan sytyttämään liekkirintamaan. Kun nämä liekkirintamat kohtaavat syntyy paineisku, joka rasittaa moottoria huomattavasti ja voi jopa puhkaista männät. Tämä ilmiö tunnetaan nakutuksena, ja siitä lähteekin voimakas kaliseva tai nakuttava ääni josta ilmiö on saanut nimensä. Mikäli moottori rupeaa kalkattamaan kuormituksessa kannattaakin välittömästi keventää kaasua jotta vahingoilta vältyttäisiin. Moottorin puristussuhdetta voi nostaa jälkikäteen kahdella tavalla. Paras ja hintaa lukuun ottamatta suositeltavin tapa on vaihtaa männät korkeampiin, jolloin puristussuhde nousee. Paljon halvempi keino on sylinterinkannen laskeminen, jolloin sylinterinkannesta höylätään materiaalia pois siten että kansi madaltuu ja puristussuhde nousee.
Bensiinimoottorissa puristussuhde on yleensä väliltä 6:1–12:1, mutta vielä korkeampi puristussuhde on mahdollinen, joskin harvinainen. Dieselmoottorissa puristussuhde on yleensä väliltä 15:1–19:1, joissakin etukammiodieseleissä jopa 22:1.
Kaava

Iskutilavuus =  Vi
Puristustilavuus =  Vp
Puristussuhde =  (Vi+Vp)/Vp
Puristussuhde merkitään muodossa  X:1, jossa  X on puristussuhde.
Esimerkki

Erään moottorin iskunpituus on 80 mm, männän halkaisija 82 mm ja puristustilavuus 50 cm³. Lasketaan moottorin puristussuhde.
Lasketaan  Vi lieriön tilavuuden kaavalla π *(8,2cm/2)^{2}*8,0cm = 422,5 cm³
Seuraavaksi sijoitetaan juuri laskettu  Vi ja valmiiksi tiedossa ollut  Vp puristussuhteen kaavaan: (422,5cm^{3}+50cm^{3})/50cm^{3} = 9,45
Kyseisen moottorin puristussuhde on siis 9,45:1.
Rešetnjov-yhtiö

Rešetnjov-yhtiö  eli OAO ”ISS” (ven. ОАО «Информационные спутниковые системы» имени академика М. Ф. Решетнёва, OAO ”Informatsionnyje sputnikovyje sistemy” imeni akademika M. F. Rešetnjova, Akateemikko M. F. Rešetnjovin ”Tietoliikennesatelliittijärjestelmät” -osakeyhtiö) on venäläinen avaruusteknologiaa kehittävä yhtiö. Sen päätoimipiste on Etelä-Siperian Železnogorskissa. Yhtiössä työskentelee noin 7 700 ihmistä.
Yhtiö rakentaa tietoliikenne- ja paikannussatelliitteja, muun muassa Ekspress- ja GLONASS-satelliitteja. Se on rakentanut myös Jubileinyi-koesatelliittin.
Yhtiö on tehnyt vuodesta 1995 alkaen yhteistyötä muun muassa Thales Alenia Space -yhtiön kanssa.
Vuoteen 2008 yhtiön nimi oli NPO PM (FGUP «Nautšno-proizvodstvennoje objedinenije prikladnoi mehaniki akademika M. F. Rešetnjova») ja se tunnettiin myös nimellä OKB-10. Mihail Rešetnjov perusti sen vuonna 1959. Se toteutti 27 satelliittiperhettä ja rakensi tuhansia satelliitteja.
Aiheesta muualla

Sivusto englanniksi (Arkistoitu – Internet Archive)
Sivusto venäjäksi
Radiotähtitiede

One-Mile Radio Teleskooppi (OMT) Cambridgessä, Englannissa.
Radiotähtitiede eli radioastronomia on tähtitieteen tutkimuksen osa-alue, jossa tutkitaan maailmankaikkeuden fyysisiä prosesseja niiden lähettämän radiosäteilyn perusteella. Koska radioaallot ovat huomattavasti pidempiä kuin valoaallot (yhdestä millimetristä useisiin kilometreihin), tarvitaan niiden havaitsemiseen suuria yksittäisiä antenneja tai pienempiä antenneja, jotka toimivat yhdessä.

Radioteleskoopissa on paraboloidin muotoinen antenni, joka heijastaa tietystä taivaan osasta tulevat radioaallot vastaanottimeen, joka puolestaan havaitsee ja vahvistaa signaalin käyttökelpoiseksi tiedoksi. Data voidaan koostaa väärävärikuvaksi, jossa tietty väri edustaa tiettyä radioaallonpituutta. Eräät radioteleskoopit, kuten Arecibon radioteleskooppi Puerto Ricossa, ovat niin suuria, että niitä ei voida suunnata kuin hyvin rajoitetusti. Interferometrian avulla toisistaan kaukana sijaitsevia radioteleskooppeja on yhdistetty toimimaan yhden suuren teleskoopin tavoin. Jopa eri puolilla maapalloa sijaitsevien teleskooppien havaintoja on kyetty yhdistämään, kun niiden tuottamaan dataan on liitetty tarkka aika atomikellosta ja yhdistämällä tulokset jälkeenpäin.
Radiotähtitieteen merkittävimpiä tutkimuskohteita ovat kaukaiset pulsarit, kvasaarit sekä radiogalaksit, jotka alun perin löydettiin radioteleskoopeilla. Radiotaajuuksilla tehdyt havainnot ovat osoittaneet, että galaksien massat ovat luultua suurempia, mikä on osaltaan johtanut pimeän aineen olemassaolon paljastumiseen. Kosminen taustasäteily puolestaan on mustan kappaleen radiosäteilyä. Radiotähtitieteen tutkimuskohteita on myös omassa aurinkokunnassamme, kuten Auringon aktiivisuuden mittaus ja Venuksen pinnan tutkakuvaus.
Kirjallisuutta

Valtonen, Mauri: Kvasaareja ja mustia aukkoja.  (Ursan julkaisuja 45)  Helsinki: Tähtitieteellinen yhdistys Ursa, 1992.  ISBN 951-9269-63-0.
Karttunen, Hannu; Donner, Karl Johan; Kröger, Pekka; Heikki Oja; Poutanen, Markku (toimittaneet): Tähtitieteen perusteet, s. 111–117.  Helsinki:  Tähtitieteellinen yhdistys URSA, 2016.  ISBN 978-952-5985-34-4.
Aiheesta muualla

Kuvia tai muita tiedostoja aiheesta Radiotähtitiede Wikimedia Commonsissa
AL: S-92.145 Radioastronomia -- kurssimateriaali Aalto-yliopisto - Metsähovin radiotutkimusasema.  30.9.2008. Viitattu 10.8.2018.
Metsähovin radiotutkimusasema Aalto-yliopisto. Viitattu 10.8.2018.
Tietoa tähtitieteestä URSA. Viitattu 10.8.2018.
Radiotähtitiede: tuoreimmat Yle - Uutiset. Viitattu 10.8.2018.
Etelä-Karjalan Novan jäsenlehti 2/2010 Tähtiharrastustietoa. Viitattu 10.8.2018.
Randy Castillo

Randy Castillo (18. joulukuuta 1950 – 26. maaliskuuta 2002) oli yhdysvaltalainen rock-muusikko, joka toimi uransa aikana muun muassa The Motelsin, Lita Fordin, Ozzy Osbournen, Mötley Crüen ja Vince Neilin sooloyhtyeen rumpalina. Castillo kuoli syöpään maaliskuussa 2002.
Orbassano

| Orbassano |
| --- | --- |
 Orbassanon kaupungintalo.
 vaakuna
 Orbassano
 Koordinaatit: 45°00′N, 7°32′E 
Valtio:  Italia
Alue:  Piemonte
Metropolikaupunki:  Torino
Korkeus:  273 m
Väkiluku:  23 165
Aikavyöhyke:  UTC+1
 – Kesäaika:  UTC+2
 
 https://www.comune.orbassano.to.it 
Infobox OKVirheellinen NIMI-arvo: 
Orbassano (piemonteksi Orbassan) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 23 165 asukasta.
Ristikäytävä

Certosa di Pavian luostarin ristikäytävä.
Bambergin tuomiokirkon ristikäytävä.
Ristikäytävä on neliömäistä luostaripihaa kiertävä, kirkon eteläsivuun liittyvä rakennelma. Se on luostarin eri osien yhteyttä välittävä, aikaisemmin puukattoinen, myöhemmin holvattu, munkkien jokapäiväinen oleskelu- ja tapahtumahalli. Istutuksin varustetun ja usein hautausmaana käytetyn, atriumia muistuttavan ristipihan keskellä kohosi risti, ja lounaiskulmassa oli usein kaivo. Avoimien arkadien, pylväiden ja myöhemmin holvienkin tyylikästä ja runsasta koristelua pidettiin keskiajalla tärkeänä, joten niistä tuli keskiaikaisen rakennustaidon viehättävimpiä ja tunnelmallisimpia luomuksia, ja kodikkuutta edisti suhteellisen pieni mittakaava.
Ristikäytäviä tapaa varsinkin romaanisen ajan suuremmissa luostarirakennuksissa Saksassa, Englannissa ja Italiassa. Erityisen hienoiksi ja runsaiksi ne kehittyivät goottilaisella ja renessanssiajalla. Tunnetuimpia rakennuksia, joissa on ristikäytävä, ovat San Giovanni in Laterano ja San Paolo fuori le mura 1200-luvulta Roomassa, Monrealen katedraali Sisiliassa, Zürichin Grossmünster, Magdeburgin, Halberstadtin, Mainzin, Hildesheimin, Trierin tuomiokirkot sekä Ranskassa Arlesin Pyhän Trofimuksen kirkko ja monet muut.
Ristikäytäviä on myös linnoissa.
Aiheesta muualla

Kuvia tai muita tiedostoja aiheesta Ristikäytävä Wikimedia Commonsissa
Nukleopatra

| Nukleopatra Dead or Alive |
| --- | --- | --- |

Studioalbumin tiedot
 Julkaistu: 21. lokakuuta 1995
 Formaatti: CD (1995-1998) LP (2020) digitaalinen lataus (2020-2021) striimaus (2020-2021)
 Tyylilaji: tekno, tanssipop
 Levy-yhtiö: Epic Records Demon Music Group
Dead or Aliven muut julkaisut
| Fan the Flame (Part 1) 1990 | Nukleopatra 1995 | Fragile 2000 |
Singlet albumilta Nukleopatra
 ”Rebel Rebel” Julkaistu: 1994  ”You Spin Me Round (Like a Record) (1996 Remix)” Julkaistu: 1996  ”Sex Drive” Julkaistu: 1996
Nukleopatra on englantilaisen Dead or Alive -yhtyeen vuonna 1995 julkaistu studioalbumi. Albumi julkaistiin alun perin Japanissa. Albumi sai vuosina 1996-1998 julkaisun kahdeksassa muussa maassa. Uudet julkaisut sisältivät uusia kansia ja kappalelistoja. Yhtyeen alkuperämaassa Isossa-Britanniassa albumi sai virallisen julkaisun vasta vuonna 2016, kun se sisällytettiin yhtyeen ”Sophisticated Boom Box MMXVI”-kokoelmalle. Albumi sai ensimmäisen virallisen vinyylijulkaisun alkuperäisellä kappalelistallaan 26. kesäkuuta 2020.
Kappaleet

Albumin kappaleet ”Unhappy Birthday” ja ”Gone Too Long” ovat uusintaversiot yhtyeen vuonna 1990 julkaistun ”Fan the Flame (Part 1)”-albumin kappaleista ”Unhappy Birthday” ja ”Gone 2 Long”. ”Rebel Rebel” on cover-kappale David Bowien samannimisestä kappaleesta.
Kappalelista > Alkuperäinen, Japani - CD 1995

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nukleopatra | 7.03 |  |  |  |  |  |  |  |
| 2. | Unhappy Birthday | 6.13 |  |  |  |  |  |  |  |
| 3. | Rebel Rebel | 4.17 |  |  |  |  |  |  |  |
| 4. | Sleep With You | 5.32 |  |  |  |  |  |  |  |
| 5. | The Right Stuff | 4.06 |  |  |  |  |  |  |  |
| 6. | I'm a Star | 4.54 |  |  |  |  |  |  |  |
| 7. | International Thing | 6.57 |  |  |  |  |  |  |  |
| 8. | Picture This | 4.53 |  |  |  |  |  |  |  |
| 9. | Spend the Night Together | 9.06 |  |  |  |  |  |  |  |
| 10. | Gone Too Long | 5.01 |  |  |  |  |  |  |  |
| 11. | Getting It On | 7.19 |  |  |  |  |  |  |  |
| 12. | Sex Drive | 6.40 |  |  |  |  |  |  |  |
|  |  | 1.12.01 |  |  |  |  |  |  |  |
Kappalelista > Australia - CD 1996

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nukleopatra | 4.18 |  |  |  |  |  |  |  |
| 2. | Sex Drive | 5.14 |  |  |  |  |  |  |  |
| 3. | You Spin Me Round (Like a Record) ('96 Remix – Sugar Pumpers Radio Remix) | 3.39 |  |  |  |  |  |  |  |
| 4. | International Thing | 3.45 |  |  |  |  |  |  |  |
| 5. | Picture This | 4.53 |  |  |  |  |  |  |  |
| 6. | Unhappy Birthday (12" Remix) | 7.32 |  |  |  |  |  |  |  |
| 7. | Rebel Rebel | 6.37 |  |  |  |  |  |  |  |
| 8. | I'm a Star | 4.54 |  |  |  |  |  |  |  |
| 9. | Sleep With You | 5.33 |  |  |  |  |  |  |  |
| 10. | The Right Stuff | 4.06 |  |  |  |  |  |  |  |
| 11. | Gone Too Long | 5.02 |  |  |  |  |  |  |  |
| 12. | Getting It On | 7.19 |  |  |  |  |  |  |  |
| 13. | Spend the Night Together | 9.06 |  |  |  |  |  |  |  |
|  |  | 1.11.58 |  |  |  |  |  |  |  |
Kappalelista > Yhdysvallat - CD 1998

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nukleopatra | 4.18 |  |  |  |  |  |  |  |
| 2. | Sex Drive | 5.14 |  |  |  |  |  |  |  |
| 3. | You Spin Me Round" (Sugar Pumpers Radio Remix) | 3.39 |  |  |  |  |  |  |  |
| 4. | International Thing | 6.57 |  |  |  |  |  |  |  |
| 5. | Picture This | 4.53 |  |  |  |  |  |  |  |
| 6. | Unhappy Birthday (12" Remix) | 7.32 |  |  |  |  |  |  |  |
| 7. | Rebel Rebel | 4.17 |  |  |  |  |  |  |  |
| 8. | I'm a Star | 4.54 |  |  |  |  |  |  |  |
| 9. | Sleep With You | 5.33 |  |  |  |  |  |  |  |
| 10. | The Right Stuff | 4.06 |  |  |  |  |  |  |  |
| 11. | Gone Too Long | 5.02 |  |  |  |  |  |  |  |
| 12. | Getting It On | 5.49 |  |  |  |  |  |  |  |
| 13. | Spend the Night Together | 4.06 |  |  |  |  |  |  |  |
| 14. | You Spin Me Round (Jail House Mix) | 4.35 |  |  |  |  |  |  |  |
| 15. | Sex Drive (Scream Driven Mix) | 6.59 |  |  |  |  |  |  |  |
|  |  | 1.17.54 |  |  |  |  |  |  |  |